แนวโน้มดัชนีเช้ายังอยู่ในขาขึ้น
นักวิเคราะห์ฯคาดตลาดหุ้นไทยเช้านี้คาดบวกต่อเนื่องจากวานนี้ ให้แนวรับวันนี้ 1,050 จุด แนวต้าน 1,055-1,060 จุด
11 ม.ค. 2555

นักวิเคราะห์ฯคาดตลาดหุ้นไทยเช้านี้คาดบวกต่อเนื่องจากวานนี้ ให้แนวรับวันนี้ 1,050 จุด แนวต้าน 1,055-1,060 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้ายังเป็นทิศทางขาขึ้น ตลาดหุ้นน่าจะขึ้นได้ต่อเนื่องจากวานนี้ โดยมีปัจจัยสนับสนุนจากตลาดหุ้นทั่วโลกต่างปรับเพิ่มขึ้นเพราะการที่จีนผ่อนคลายความเข้มงวดเรื่องมาตรการทางการเงิน           แต่ยังต้องจับตาเรื่องการประมูลบอนด์ของอิตาลีและฝรั่งเศสในวันพรุ่งนี้ รวมถึงการประชุมคณะกรรมการธนาคารยุโรปว่าจะมีมาตรการใดออกมาเกี่ยวกับการแก้ไขปัญหาหนี้ยุโรปหรือไม่ ทั้งนี้ตลาดหุ้นไทยเริ่มมีวอลุ่มหนาแน่นมากขึ้นถือเป็นมุมมองเชิงบวกด้วย
อย่างไรก็ตาม นักลงทุนยังคงต้องระมัดระวังการลงทุน เพราะตลาดหุ้นปรับเพิ่มขึ้นจากความคาดหวังข่าวดีแต่ยังไม่มีอะไรป็นรูปธรรม แนะนำว่าหุ้นขึ้นให้นักลงทุนขาย  กรอบการลงทุนเช้านี้ให้แนวรับอยู่ที่ 1,050 จุด แนวต้าน 1,055-1,060 จุด